逆市開業!荃灣茶餐廳推$38起早午餐任食優惠 網民:試試無妨
經濟不境下,許多餐廳面臨結業潮,不過荃灣就有工廈餐廳選擇於逆市開業,新開張期間更推出「一口價」的早午餐任食優惠,分別只需38元和58元,而且當中餸菜種類繁多,有網民開心分享稱「真係癲」。帖文一出即時引來網民關注,不少人認為應要多加支持本地餐廳,「做到咁好難得」、「試試佢都無妨」,但同時令人感覺唏噓,「今時今日餐廳求存唯有靠自己」、「搞到香港個市咁,遲早玩完」。
樓主在facebook群組「
」上傳1張圖片,指「早午餐一個價任食,真係癲」。從圖片所示,荃灣大涌道工廈新開業的餐廳於門外貼上大告示「吸客」,列明「早餐任食$38」以及「午餐任食$58」,時段分別由上午7時正至上午11時30分,以及由上午11時30分至下午3時正。告示牌顯示,早餐種類繁多,不但有粥、粉、麵、飯,更有不同餡料的餃子、蒸包以及點心;而午餐亦頗多選擇,除基本的白飯和粉麵,亦有湯水、各式小炒、蒸餸,以及炸物、滷水餸菜提供,飲品更是「跟餐暢飲」。
任食優惠引來網民熱列討論,有人覺得應要支持新開業餐廳,「做到咁好難得」、「試試佢都無妨」、「後生仔女年青人絕對超值,上咗年紀超標任食就無福消受」,但同時對此大感唏噓,「應該要做預制菜,無侍應無廚平租先做到」、「生意難做」、「真係殺到埋身,今時今日餐廳求存唯有靠自己」、「一係遲啲加價,一係執笠」。
不過更多人關注味道和食物質素,「呢個模式,油塘一早都有」、「俾你任食,食得幾多」、「一分錢一分貨」。有聲稱曾光顧的客人指出食物未夠新鮮,亦有人貼出餐廳食物圖,被揶揄「唔講仲以為係《監獄風雲》入面啲午餐」,卻遭網民反擊「幾十蚊有肉有菜有飯,係咁上下㗎啦,俾龍肉你食好無?」、「食得58元任食,食飽就算」、「賣相都唔係好差,價錢非常吸引,新開張應該支持下」。
也有網民提到餐廳位於工廈,有可能是工廈飯堂,「即係工廠食堂?」,提醒應該不能招待街客。
(FB「香港茶餐廳及美食關注組」)